Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 867

4. Közösségek A család A család funkciói és történelmi változásai. Nemi szerepek a családban és a társadalomban. A család kulturális, gazdasági és társadalmi funkcióinak átalakulása, a szexuális viselkedésben és a nemi szerepekben bekövetkezett változások a globalizáció korában. A feminizmus törekvései. A családi konfliktushelyzetek, a családtervezés, a családi munkamegosztás, a háztartás és a családi költségvetés kérdései. Tájékozódás a népességszám és a várható életkor alakulásának mai mutatóiban Magyarországon. A demográfiai robbanás társadalmi és gazdasági okai a „harmadik világban”, a népesség csökkenésének és elöregedésének problémái hazánkban és más európai országokban. A nemzet Az önazonosság és a társadalmi hovatartozás kérdései. A nemzet, állam, etnikum, többség és kisebbség, magánérdek, közakarat, közjó, autonómia és szolidaritás, társadalmi igazságosság fogalmainak jelentése, a magyar nemzettudat sajátosságai. A politikai és szociális jogok, a kisebbségek helyzete és jogai. Kultúra, közösség Egyén, közösség, társadalom, kultúra, természeti környezet és kulturális környezet fogalmai. A tanulás és szocializáció összefüggései. A tömegkultúra jelenségeinek értelmezése. A kulturális sokféleség jelentősége és a fennmaradását fenyegető tendenciák a globalizáció korában. Társadalom A társadalmi problémák azonosítása, összetevőik felismerése, önálló véleményalkotás. A társadalom életének alapfogalmai: társadalmi cselekvés, társadalmi viszony, munkamegosztás, intézményesülés, hatalom. A mai magyar társadalom rétegződése. Jogok, szerepek és konfliktusok a munka világában. A gazdasággal kapcsolatos alapfogalmak: megélhetés, szükségletek, termelés, fogyasztás, csere, érdek, pénz, piac. A piacgazdaság globális tendenciái és mechanizmusai. A növekedés dilemmái, a racionális gazdasági magatartás összetevői a piacgazdaságban. A technológiafüggő életmód jelentése, a fogyasztó „szabadsága” és kiszolgáltatottsága. A reklám, a pazarló fogyasztás és a jóléti állam összefüggései. A mikro- és makroökonómia konfliktusai. Az ökonómiai és ökológiai összefüggések. 2001/70. szám Témakörök Követelmények A helyi társadalom A helyi társadalommal kapcsolatos kérdések, konfliktusok. A településszerkezet változásai a mai Magyarországon, a város és falu különbségei, az urbanizációs és regionális problémák.

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes